**ΠΑΝΕΠΙΣΤΗΜΙΟ ΘΕΣΣΑΛΙΑΣ**

**ΤΜΗΜΑ ΛΟΓΙΣΤΙΚΗΣ ΚΑΙ ΧΡΗΜΑΤΟΟΙΚΟΝΟΜΙΚΗΣ, ΛΑΡΙΣΑ**

**ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ (Π.Μ.Σ.)**

**«Βιώσιμη Λογιστική, Χρηματοοικονομική και Διακυβέρνηση»**

[**https://esg.accfin.uth.gr/**](https://esg.accfin.uth.gr/)

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΟ ΑΚΑΔΗΜΑΪΚΟ ΕΤΟΣ 2025-2026**

Το Τμήμα Λογιστικής και Χρηματοοικονομικής της Σχολής Οικονομικών και Διοικητικών Επιστημών του Πανεπιστημίου Θεσσαλίας καλεί τους ενδιαφερόμενους να υποβάλουν υποψηφιότητα για την παρακολούθηση κατά το **ακαδημαϊκό έτος 2025-2026** του Προγράμματος Μεταπτυχιακών Σπουδών (Π.Μ.Σ.) με τίτλο **«Βιώσιμη Λογιστική, Χρηματοοικονομική και Διακυβέρνηση»** (ΦΕΚ 645/15-02-2022)

Το Π.Μ.Σ. θεραπεύει δύο συναφή γνωστικά αντικείμενα και **παρέχει θεωρητικές και πρακτικές γνώσεις και δεξιότητες σε μεταπτυχιακό επίπεδο σε σύγχρονους τομείς της Λογιστικής (π.χ. εταιρική διακυβέρνηση, ηθική και λογοδοσία) και της Χρηματοοικονομικής (π.χ. βιώσιμη και κοινωνική χρηματοοικονομική)** και διαρθρώνεται σε τρία (3) ακαδημαϊκά εξάμηνα, τα οποία περιλαμβάνουν τη διδασκαλία εννέα (9) μαθημάτων και τριών (3) σεμιναρίων και την εκπόνηση διπλωματικής εργασίας. Επίσης, παρέχεται η δυνατότητα μερικής φοίτησης (part time) με δύο επιπλέον εξάμηνα. Η δυνατότητα μερικής φοίτησης προβλέπεται για τους εργαζόμενους μεταπτυχιακούς φοιτητές.

Το Π.Μ.Σ. Βιώσιμη Λογιστική, Χρηματοοικονομική και Διακυβέρνηση, **είναι διαπίστευμένο πρόγραμμα (accredited program) απο την ACCA (Ένωση Ορκωτών Εγκεκριμένων Λογιστών)** και οι απόφοιτοι του έχουν την ευκαιρία να απαλλαχθούν σε 5 απο τις 13 εξετάσεις που απαρτίζουν την παγκόσμια αναγνωρισμένη πιστοποίηση ACCA.

Η  ACCA είναι ο μεγαλύτερος και πιο αναγνωρισμένος, παγκόσμιος οργανισμός για επαγγελματίες λογιστές, που προσφέρει επαγγελματικά προσόντα και πιστοποιητικά ανά το παγκόσμιο σε όσους κι όσες  επιδιώκουν μια επαγγελματική σταδιοδρομία στον τομέα της  λογιστικής, των χρηματοοικονομικών σπουδών και της διοίκησης. Στην Ελλάδα, η ACCA, έχει στρατηγική συνεργασία με το Σώμα Ορκωτών Ελεγκτών Λογιστών, όπου και προσφέρουν την δυνατότητα σε επαγγελματίες και απόφοιτους να ακολουθήσουν το πρόγραμμα ACCA-ΣΟΕΛ/JES, το κοινό πρόγραμμα εξετάσεων.

Οι διαλέξεις πραγματοποιούνται κατά κανόνα από Παρασκευή απόγευμα έως Κυριακή. Η διδασκαλία των μαθημάτων χρησιμοποιεί την υλικοτεχνική υποδομή του Τμήματος Λογιστικής και Χρηματοοικονομικής του Πανεπιστημίου Θεσσαλίας στη Λάρισα και πραγματοποιείται υβριδικά με **δυνατότητα πλήρους εξ αποστάσεως παρακολούθησης**.

Το Π.Μ.Σ. απευθύνεται κατά προτεραιότητα σε πτυχιούχους Τμημάτων των Σχολών Οικονομικών και Διοικητικών Επιστημών, των ΑΕΙ της ημεδαπής ή ομοταγών ιδρυμάτων της αλλοδαπής καθώς και πτυχιούχους λοιπών συναφών Τμημάτων με το αντικείμενο του προγράμματος. Επιπλέον, γίνονται δεκτοί πτυχιούχοι από τα Ανώτατα Στρατιωτικά Εκπαιδευτικά Ιδρύματα (Α.Σ.Ε.Ι.) της χώρας, ήτοι οι απόφοιτοι από τη Στρατιωτική Σχολή Ευελπίδων, από τη Σχολή Ναυτικών Δοκίμων, από τη Σχολή Ικάρων (άρθρο 88 Ν. 3883/2010, ΦΕΚ 167/24.09.2010, τ. Α’) και από τη Σχολή Αξιωματικών της Ελληνικής Αστυνομίας (άρθρο 38 Ν. 4249/2014 (ΦΕΚ 73 Α’).

Ο αριθμός των μεταπτυχιακών φοιτητών που γίνονται δεκτοί στο Π.Μ.Σ. ορίζεται κατ' ανώτατο όριο σε πενήντα (50) φοιτητές (πλήρους ή/και μερικής φοίτησης).

Η Επιτροπή επιλογής μεταπτυχιακών φοιτητών συνεκτιμά το γενικό βαθμό πτυχίου, την αποδεδειγμένη τουλάχιστον καλή γνώση της αγγλικής γλώσσας, τη συναφή με το αντικείμενο εργασιακή ή/και ερευνητική εμπειρία, τη συνέντευξη και τα λοιπά προσόντα (γνώση Η/Υ, γνώση άλλης ξένης γλώσσας, κατοχή δεύτερου συναφούς προπτυχιακού ή μεταπτυχιακού τίτλου σπουδών, άλλη προϋπηρεσία κλπ).

Τα δίδακτρα του προγράμματος ανέρχονται στο ποσό των 3.200€.

Οι ενδιαφερόμενοι υποψήφιοι μεταπτυχιακοί φοιτητές για το Α.Ε. 2025-2026 καλούνται να συμπληρώσουν την ηλεκτρονική αίτηση που βρίσκεται στη διεύθυνση: [**https://forms.gle/HUBpw5qL2EdHqfSV7**](https://forms.gle/HUBpw5qL2EdHqfSV7) που θα συνοδεύεται από τα ακόλουθα δικαιολογητικά:

1.  Αντίγραφο πτυχίου. Οι υποψήφιοι που έχουν ολοκληρώσει τον κύκλο σπουδών και εκκρεμεί μόνο η ορκωμοσία για τη λήψη του πτυχίου πρέπει να καταθέσουν σχετική βεβαίωση του Τμήματος συνοδευόμενη από αναλυτική βαθμολογία και βαθμό πτυχίου. Οι υποψήφιοι που είναι επί πτυχίω θα πρέπει να προσκομίσουν αναλυτική βαθμολογία όπου θα προκύπτει και ο αριθμός των δηλωθέντων μαθημάτων των οποίων εκκρεμεί η βαθμολογία.

2. Πιστοποιητικό αναλυτικής βαθμολογίας προπτυχιακών σπουδών

3. Προϋπηρεσία και αποδεδειγμένη γνώση του αντικειμένου

4. Βιογραφικό σημείωμα

5. Αναγνωρισμένα διπλώματα ή πιστοποιητικά γνώσης της αγγλικής γλώσσας

6. Ανακοινώσεις/δημοσιεύσεις σε ελληνικά ή διεθνή συνέδρια και περιοδικά, Συμμετοχή σε ερευνητικά προγράμματα

7. Μια (1) φωτογραφία μεγέθους ταυτότητας

8. Δύο (2) συστατικές επιστολές

Τα ανωτέρω δικαιολογητικά, σε περίπτωση αποδοχής, θα πρέπει να υποβληθούν σε έντυπη μορφή, στη Γραμματεία του Π.Μ.Σ. στην εξής διεύθυνση:

Πανεπιστήμιο Θεσσαλίας – Γαιόπολις

Γραμματεία Π.Μ.Σ. «Βιώσιμη Λογιστική, Χρηματοοικονομική και Διακυβέρνηση»

Περιφερειακή Οδός Λάρισας-Τρικάλων, Τ.Κ. 41500, Λάρισα

τηλ: 2410684708

e-mail: esg@uth.gr

**Η προθεσμία υποβολής υποψηφιοτήτων είναι έως την 16η Ιουνίου 2025.**

H έναρξη των μαθημάτων πρόκειται να πραγματοποιηθεί τον Οκτώβριο του 2025.

Σχετικές πληροφορίες είναι διαθέσιμες στην ιστοσελίδα του Π.Μ.Σ.: <https://esg.accfin.uth.gr/>

Ο Διευθυντής του Π.Μ.Σ.

Ανδρέας Κουτούπης

Καθηγητής